Lin 18400204

林則徐 (1840)《燒燬匪船以斷英船接濟摺》

道光 20 年二月初四

『臣等再四思維，惟有以奸治奸，以毒攻毒，...即令一齊放出，乘勢火攻，將此等環附夷船各匪船隨燒隨拏，...茲接關天培函稱："正月二十七日丑刻，原任遊擊馬辰帶水勇四十名，由東涌上下濠前進，加都司銜之守備盧大鉞帶水勇頭目盧麟等，由屯門前進，以都司用之守備黃琮由后海、青山前進，把總楊雄超帶水勇四十名，與千總王應鳳、外委朱鎮邦、余興邦、黃文祥、區鎮江，各由長沙灣前進. 將近夷船寄碇之處，出其不意，一齊發火，復將噴筒火罐乘風拋擲，燒燬屠牛換土之大海船一隻，買運煙土之艚船一隻，大買辦艇一隻，大扒艇一隻，蝦笱辦艇三隻，雜貨料仔艇一隻，賣果子餻餅之扁艇十五隻. 又將夷船高頭三板前後延燒，該夷駕駛逃開，撲救漸熄，未經沈沒. ...』